Fødselsdag: 23.09.1999
Position: Angriber
Klub: Häcken
Mille Gejl er vild med mål – især gode mål, men alligevel kunne hun næsten ikke tro sine egne øjne, da hun lavede et perlemål uden lige i VM-kvalen mod Rusland. Den flotte scoring helt oppe i det ene målhjørne blev fortjent kåret som årets mål af en kvindefodboldspiller.
Gejl kan både spille som 10’er og som kant, men uanset hvad er hun ikke bleg for at afslutte.
Hun har kæmpet lidt med skader, men når hun er klar, er hun næsten en garanti for mål. På landsholdet fik hun debut sammen med Snerle, Svava og Madsen i en testkamp mod Finland i 2019 – og Gejl scorede det afgørende mål.